उत्तर प्रदेश में कोविड-19 संक्रमित 74 और लोगों की मौत, सामने आये 339 नए मामले
उत्तर प्रदेश में पिछले 24 घंटों के दौरान कोविड-19 के 339 नए मरीजों में संक्रमण की पुष्टि हुई तथा 74 और लोगों की मौत हो गई।
लखनऊ: उत्तर प्रदेश में पिछले 24 घंटों के दौरान कोविड-19 के 339 नए मरीजों में संक्रमण की पुष्टि हुई तथा 74 और लोगों की मौत हो गई। स्वास्थ्य विभाग द्वारा सोमवार को जारी रिपोर्ट के मुताबिक पिछले 24 घंटों के दौरान राज्य में कोविड-19 संक्रमित 74 और लोगों की मौत हो गई है तथा इसके साथ ही राज्य में इस वायरस से अब तक मरने वालों की संख्या बढ़कर 21858 पहुंच गई है। इस अवधि में सबसे ज्यादा 10 मौतें बरेली में हुई है। रिपोर्ट के मुताबिक गोरखपुर में आठ, मेरठ तथा भदोही में सात-सात, झांसी में पांच, मथुरा तथा शाहजहांपुर में चार-चार, उन्नाव, हरदोई तथा आजमगढ़ में तीन-तीन, प्रयागराज, मैनपुरी, हापुड़ तथा औरैया में दो-दो जबकि फतेहपुर, हाथरस, मुरादाबाद, संभल, गोंडा, अमरोहा, इटावा, सहारनपुर तथा लखनऊ में कोविड-19 संक्रमित एक-एक व्यक्ति की मृत्यु हो गई।रिपोर्ट के मुताबिक पिछले 24 घंटों के दौरान राज्य में 339 नए मरीजों में कोविड-19 संक्रमण की पुष्टि हुई है। इसी अवधि में 1116 मरीज ठीक भी हुए हैं। सबसे ज्यादा 23 नए मरीज राजधानी लखनऊ में मिले हैं। इसके अलावा मेरठ में 17, मुजफ्फरनगर तथा सुल्तानपुर में 15-15, मिर्जापुर में 13 तथा शामली में 10 नए मरीजों में संक्रमण की पुष्टि हुई है। रिपोर्ट के अनुसार राज्य में इस वक्त कोविड-19 संक्रमित 8111 मरीजों का इलाज किया जा रहा है। पिछले 24 घंटों के दौरान राज्य में 257441 नमूनों की जांच की गई।ये भी पढ़ें